CELEX: 31998D0243
Language: el
Date: 1998-03-19 00:00:00
Title: 98/243/ΔΕΥ: Απόφαση του Συμβουλίου της 19ης Μαρτίου 1998 σχετικά με την κατανομή των δαπανών επεξεργασίας της μεμβράνης εκτύπωσης της άδειας διαμονής ενιαίου τύπου

Avis juridique important

|

31998D0243

98/243/ΔΕΥ: Απόφαση του Συμβουλίου της 19ης Μαρτίου 1998 σχετικά με την κατανομή των δαπανών επεξεργασίας της μεμβράνης εκτύπωσης της άδειας διαμονής ενιαίου τύπου  

Επίσημη Εφημερίδα αριθ. L 099 της 31/03/1998 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Μαρτίου 1998 σχετικά με την κατανομή των δαπανών επεξεργασίας της μεμβράνης εκτυπώσεως της άδειας διαμονής ενιαίου τύπου (98/243/ΔΕΥ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο Κ8 παράγραφος 2 δεύτερο εδάφιο δεύτερη περίπτωση,την κοινή δράση, της 16ης Δεκεμβρίου 1996, η οποία θεσπίζεται από το Συμβούλιο βάσει του άρθρου Κ.3 της συνθήκης για την Ευρωπαϊκή Ένωση, όσον αφορά άδειες διαμονής ενιαίου τύπου (1), και ιδίως το άρθρο 2 παράγραφος 1,Εκτιμώντας:ότι η εκ μέρους του Συμβουλίου θέσπιση των τεχνικών προδιαγραφών που αναφέρονται στο άρθρο 2 παράγραφος 1 της εν λόγω κοινής δράσης, συνεπάγεται την παραγωγή μεμβράνης εκτυπώσεως της άδειας διαμονής ενιαίου τύπου 7ότι το Βασίλειο των Κάτω Χωρών εξεδήλωσε την προθυμία να επεξεργαστεί τη μεμβράνη εκτυπώσεως εξ ονόματος των λοιπών κρατών μελών 7ότι η δαπάνη επεξεργασίας της μεμβράνης εκτυπώσεως στην οποία θα υποβληθεί το Βασίλειο των Κάτω Χωρών πρέπει να κατανεμηθεί μεταξύ των κρατών μελών,ΑΠΟΦΑΣΙΖΕΙ:Άρθρο 1 Το Βασίλειο των Κάτω Χωρών εξουσιοδοτείται να επεξεργασθεί εξ ονόματος των κρατών μελών τη μεμβράνη εκτυπώσεως για τις άδειες διαμονής ενιαίου τύπου.Άρθρο 2 Η συνολική δαπάνη επεξεργασίας της μεμβράνης εκτυπώσεως της άδειας διαμονής ενιαίου τύπου, η οποία ανέρχεται σε 124 667 Ecu, χρηματοδοτείται από τις συνεισφορές των κρατών μελών. Η χρηματοοικονομική συνεισφορά εκάστου κράτους μέλους υπολογίζεται βάσει του μεριδίου του ακαθάριστου εθνικού προϊόντος του στο άθροισμα των ακαθάριστων εθνικών προϊόντων των κρατών μελών, το οποίο αποτελεί τη βάση υπολογισμού για τη χρηματοδότηση του γενικού προϋπολογισμού των Ευρωπαϊκών Κοινοτήτων για το 1997 (2). Κατά την έννοια του παρόντος άρθρου, «ακαθάριστο εθνικό προϊόν» είναι το ακαθάριστο εθνικό προϊόν όπως ορίζεται στην οδηγία 89/130/ΕΟΚ, Ευρατόμ του Συμβουλίου, της 13ης Φεβρουαρίου 1989, για την εναρμόνιση του καθορισμού του ακαθάριστου εθνικού προϊόντος σε τιμές αγοράς (3).Άρθρο 3 Η παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα.Βρυξέλλες, 19 Μαρτίου 1998.Για το ΣυμβούλιοΟ ΠρόεδροςJ. STRAW(1) ΕΕ L 7 της 10.1.1997, σ. 1.(2) ΕΕ L 44 της 14.2.1997, σ. 127.(3) ΕΕ L 49 της 21.2.1989, σ. 26.